
Na temelju članka 4. Pravilnika o stipendiranju studenata („Službeni glasnik Međimurske Županije“ 15/2015.) načelnik Općine Gornji Mihaljevec raspisuje

NATJEČAJ
za dodjelu stipendija redovnim studentima sa područja Općine Gornji Mihaljevec za akademsku godinu 2026./2027.

OPĆI UVJETI I MJERILA ZA DODJELU STIPENDIJA:
· status redovnog studenta
· državljani Republike Hrvatske
· studenti čiji roditelji ili skrbnici imaju prebivalište na području Općine Gornji Mihaljevec
najmanje dvije (2) godine prije objave natječaja
· za studente 1. godine sveučilišnog i stručnog prijediplomskog studija - prosjek ocjena svih
predmeta u svim razredima srednje škole uključujući i završni ispit ili državnu maturu
iznosi najmanje 4,0
· za studente koji su upisali više godine sveučilišnog i stručnog prijediplomskog studija - prosjek ocjena svih položenih ispita tijekom studija iznosi najmanje 2,5
· za studente koji su završili sveučilišni i stručnog prijediplomski studij - prosjek ocjena svih
položenih ispita tijekom preddiplomskog studija (ako upisuju prvu godinu diplomskog
studija), odnosno prosjek ocjena svih položenih ispita tijekom diplomskog studija (ako
upisuju više godine diplomskog studija) iznosi najmanje 3,50
· pravo na stipendiju na osnovi socijalno – imovinskog statusa
· status darovitog studenta (student koji je na državnom natjecanju tijekom
srednjoškolskog obrazovanja osvojio jedno od prva tri mjesta ili sudjelovao na
međunarodnom natjecanju te osvojio jedno od prvih pet mjesta iz područja koje je
značajno za upisani studij)
· studenti s fakulteta umjetničkih usmjerenja (likovnog, glazbenog, dramskog)
· studenti sa 70% ili više tjelesnog oštećenja
· 
POPIS DOKUMENTACIJE KOJU JE POTREBNO PRILOŽITI:
· zamolba za dodjelu stipendije s kratkim životopisom 
· uvjerenje o redovitom upisu, sukladno statutu ustanove, s naznakom naziva vrste
upisanog studija te razinom sveučilišnog studija
· potvrdu fakulteta o prosjeku ocjena, odnosno ovjerena preslika indeksa iz koje su
vidljive ocjene položenih ispita  ili preslika svjedodžbi svih razreda srednje škole i završnog ispita ili državne mature (samo za studente prve godine sveučilišnog i stručnog prijediplomskog studija)
· potvrda o prebivalištu roditelja ili skrbnika (oba)(samo za studente prve godine
sveučilišnog i stručnog prijediplomskog studija)
· izjava studenta da ne prima ni jednu drugu stipendiju (samo za studente prve godine
sveučilišnog i stručnog prijediplomskog studija)
· domovnica(samo za studente prve godine sveučilišnog i stručnog prijediplomskog studija)
· potvrda o sudjelovanju na učeničkom ili međunarodnom natjecanju (za studente prve
godine sveučilišnog i stručnog prijediplomskog studija)
· potvrda o završetku preddiplomskog i stručnog studija(za studente koji upisuju 1. godinu diplomski studij)



Za studente koji se natječu po osnovi socijalno-imovinskog statusa potrebno je dostaviti i sljedeće dokumente:
· izjava o broju članova zajedničkog domaćinstva
· potvrda poslodavca o prosjeku plaće za posljednjih šest (6) mjeseci prije raspisivanja
natječaja, za sve članove domaćinstva koji su u radnom odnosu
· potvrdu o dodatnim prihodima svih članova zajedničkog domaćinstva(ukoliko ih
ostvaruju)
· preslike rješenja Porezne uprave o razrezanom porezu u godini prije raspisivanja
natječaja, po bilo kojoj osnovi
· uvjerenje fakulteta o statusu redovnog studenta člana zajedničkog domaćinstva
· potvrdu o visini mirovine (ukoliko je prima netko od članova domaćinstva)
· potvrda Zavoda za zapošljavanje (ukoliko je netko od članova domaćinstva nezaposlen)
· izjavu za djecu bez jednog ili oba roditelja, djecu poginulih i nestalih branitelja, te za
djecu samohranih majki i očeva
Stipendija se dodjeljuje mjesečno u iznosu od 100,00 eura za studente koji pohađaju redovni studij na području grada Čakovca i Varaždina te u iznosu od 150,00 eura za studente koji pohađaju redovni studij u ostalim gradovima u Republici Hrvatskoj i inozemstvu.

Zahtjevi se podnose 30 dana od dana raspisivanja natječaja isključivo elektronički putem elektroničkog  sustava prijavljivanja HRcity, https://uprava.hrcity.hr/prijava

Natječaj se objavljuje na web stranici općine  http://www.gornjimihaljevec.hr/ te na oglasnoj ploči Općine Gornji Mihaljevec.

O rezultatima natječaja podnositelji zahtjeva bit će obaviješteni elektronskim putem u roku od pet (5) dana od dana objavljene odluke.

Nakon Odluke o dodjeli stipendije načelnik Općine Gornji Mihaljevec i korisnik stipendije zaključit će Ugovor o stipendiranju.

Nakon završetka natječaja priloženi se dokumenti neće vraćati kandidatima!

